Elektrická jednotka 495.95

Elektrická jednotka 495.95 je ozubnicová elektrická úzkorozchodná jednotka pre kombinovaný adhézny a ozubnicový pohon vyrábaná firmou Stadler Rail, ktorú používa Železničná spoločnosť Slovensko v sieti Tatranských elektrických železníc od roku 2021.

História 
Jednotky radu 495.95 od roku 2022 nahradili dosluhujúce jednotky ozubnicovej železnice 405.95, ktoré zaisťovali dopravu na ozubnicovej železnici Štrba – Štrbské Pleso od roku 1970. Výberové konanie na dodávku piatich kusov vyhrala švajčiarska spoločnosť Stadler Rail. Súprava je postavená na báze jednotky Stadler GTW 2/6 a je schopná prevádzky na tratiach ozubnicovej železnice (OŽ) ako aj na tratiach Tatranských elektrických železníc (TEŽ). 
Prvá jednotka bola do depa Poprad dodaná v januári 2021. Po sérii testov boli jednotky schválené a uvedené do pravidelnej prevádzky - najskôr na tratiach TEŽ a neskôr aj na trati ozubnicovej železnice.

Charakteristika 
Jednotka sa skladá z troch článkov. Stredného motorového "kontajnera" a riadiacich vozňov. Maximálna rýchlosť jednotky je , napájaná je jednosmerným napätím 1500 V. Riešenie jednotky vychádza z elektrickej jednotky ABeh 2/6, ktorú prevádzkuje švajčiarska spoločnosť MVR GoldenPass.

Priestor pre cestujúcich je v usporiadaní 2+2, vybavený klimatizáciou.

Prevádzka 
Jednotky sú prevádzkované na tratiach:
 182 Štrbské Pleso – Štrba
 183 Poprad–Tatry – Štrbské Pleso
 184 Starý Smokovec – Tatranská Lomnica

Pred ich zaradením do prevádzky museli Železnice Slovenskej republiky ako správca infraštruktúry pristúpiť ku rozsiahlej rekonštrukcii trate medzi Štrbou a Štrbským Plesom.

Prehľad jednotiek

Galéria

Referencie

Iné projekty

Externé odkazy 
 Nové zubačky pre Tatry sa už vyrábajú
 Nové „zubačky“ budú jazdiť až do Popradu! Nahradia a doplnia 18 dnešných vlakov

Elektrické jednotky
Doprava vo Vysokých Tatrách